**SZERZŐDÉS**

**tandíj átvállalásáról**

amely létrejött egyrészről **Szombathely Megyei Jogú Város Önkormányzata** (székhely: 9700 Szombathely, Kossuth Lajos u. 1-3., adószám: 15733658-2-18, képviseli: Dr. Nemény András polgármester) mint támogatást nyújtó (a továbbiakban **Önkormányzat**),

másrészről:

……………………………………. (születési név:…………………, születési hely és idő:……………………, anyja neve:……………………, lakcíme:………………………) a továbbiakban **Támogatott**

együttesen: Felek

között, alulírott helyen és időben, az alábbi feltételekkel:

ELŐZMÉNYEK

Szombathely Megyei Jogú Város Önkormányzata a 262/2021. (XII.16.) Kgy. számú határozatával a Szombathelyen jelentkező óvodapedagógus hiány enyhítése érdekében „Szombathelyi óvodapedagógusi életpálya támogatása” program bevezetéséről döntött. A program keretében az önkormányzati óvodákban dolgozó, óvodapedagógus képzésre jelentkező pedagógiai asszisztensek, dajkák, óvodatitkárok tandíját átvállalja az Önkormányzat.

Fentiekre tekintettel a Felek az alábbiakban állapodnak meg:

1. A Felek megállapodnak abban, hogy az Önkormányzat a 2. pontban részletezett támogatást nyújtja a Támogatott ……………………………-án, az ………………………………….. felsőoktatási intézmény ……………karán ……………szakon megkezdett tanulmányaihoz, a Támogatott pedig kötelezettséget vállal a tanulmányok folytatására, a diploma 3. pontban részletezettek szerinti megszerzésére, valamint a diploma megszerzését követően Szombathelyen, önkormányzati fenntartású óvodában 3 évig, óvodapedagógusként történő munkavégzésre.
2. Az Önkormányzat kötelezettséget vállal:
* a képzés tandíjának 100 %-ban történő átvállalása legfeljebb 6 félév időtartamra
* a tandíj teljes összegének átutalására a felsőoktatási intézmény részére a felsőoktatási intézmény által meghatározottak szerint.
1. A Támogatott kötelezettséget vállal arra, hogy :

a) az 1. pont szerint megkezdett tanulmányait ……………………………. (a hallgatói jogviszony igazoláson szereplő, a képzés befejezésére feltüntetett időpont) napjáig diplomát szerezve befejezi,

b) a diploma megszerzését követő 15 napon belül azt a diploma fénymásolatának Szombathely Megyei Jogú Város Polgármesteri Hivatala, Egészségügyi és Közszolgálati Osztály Egészségügyi, Kulturális és Köznevelési Iroda (9700 Szombathely, Kossuth L. u. 1-3.) részére történő benyújtásával igazolja,

c) a diploma megszerzését követően Szombathelyen, önkormányzati fenntartású óvodában óvodapedagógusként dolgozik legalább 3 év időtartamban,

d) munkaviszonyának fennállását 3 év időtartamban félévente, ……-…….-ig munkáltatói igazolással igazolja, amelyet Szombathely Megyei Jogú Város Polgármesteri Hivatala, Egészségügyi és Közszolgálati Osztály, Egészségügyi, Kulturális és Köznevelési Iroda (9700 Szombathely, Kossuth L. u. 1-3.) részére kell benyújtania.

1. Támogatott tudomásul veszi, az Önkormányzat azonnali hatállyal felmondhatja a tanulmányi szerződést és a Támogatott köteles a nyújtott támogatás teljes összegét visszafizetni, ha a Támogatott a támogatási szerződésben foglaltaknak nem tesz eleget.
2. A Támogatott tudomásul veszi, hogy a folyósított támogatás időarányos részét köteles visszafizetni, amennyiben a 3. c) pontban megjelölt időtartamnál bármilyen oknál fogva rövidebb ideig teljesíti munkavégzési kötelezettségét.
3. A Támogatott tudomásul veszi, hogy a 4. és 5. pont szerinti esetekben a támogatást egy összegben, az Önkormányzat felhívásának kézhezvételétől számított 30 napon belül, a Polgári Törvénykönyv szerinti kamattal növelt összegben köteles Szombathely Megyei Jogú Város Önkormányzata UniCredit Banknál vezetett 10918001-00000003-25300036 számlájára visszautalni.
4. A 3. c) pontban foglalt időtartamba nem számít bele
	1. a szülési szabadság,
	2. a gyermek gondozása céljából igénybe vett fizetés nélküli szabadság,
	3. egyéb okból biztosított fizetés nélküli szabadság, továbbá
	4. a keresőképtelenség 30 napot meghaladó

időtartama.

1. A Támogatott jogosult a jelen szerződést azonnali hatállyal felmondani, ha az Önkormányzat a 2. pontban foglalt kötelezettségének teljesítésével bármely támogatási részlet vonatkozásában 30 napot meghaladó késedelembe esik. Ebben az esetben a már megfizetett támogatás nem követelhető vissza.
2. A jelen szerződésben nem szabályozott kérdésekben a Ptk. és a vonatkozó jogszabályok mindenkor hatályos rendelkezései az irányadók.

Jelen szerződés ………. példányban készült, melyeket a Felek, mint akaratukkal mindenben egyezőt írják alá.

Kelt: Szombathely, ………………….. év …………………….hó………. nap.

**(: Dr. Nemény András :) (:………………………….:)**

 **polgármester Támogatott**